Lavariškių piliakalnis

**Lavariškių su gyvenviete ir pilkapynas** – piliakalnis ir pilkapynas Trakų rajono savivaldybės teritorijoje, prie Lavariškių kaime, Aukštadvario seniūnija. 

## Piliakalnis

Piliakalnis - nupjauto kūgio pavidalo kalva, kurią juosia daubos. Jo šlaitai statūs, 7–13 m aukščio. Aikštelė beveik apskrita, 8–10 m skersmens. Ją juosia iki 1,5–3 m aukščio ir 13 m pločio pylimas. Į rytus nuo piliakalnio yra papėdės gyvenvietė, tirta 1998-1999 m. Joje rasta molinių verpstukų, lipdytos brūkšniuotu, grublėtu ir lygiu paviršiumi keramikos. Apie 0,7&nbsp;km į pietus nuo piliakalnio yra pilkapynas. Išliko 17 pilkapių (iki 1955 m. buvo 20), dauguma jų apardyti. Jų sampilai 6–10 m skersmens, iki 0,7 m aukščio, pagrindus juosė akmenų vainikai arba grioviai. 

## Tyrimai
Piliakalnio žvalgomuosius archeologinius tyrimus 1955 m. atliko Lietuvos istorijos institutas, piliakalnį tyrė Adolfas Tautavičius, pilkapyną - Ona Kuncienė.

Piliakalnyje buvo ištirtas 60 m² aikštelės plotas ir padalytas pylimo pjūvis (4 x 18 m dydžio). Nustatyta, kad ankstyvoji aikštelė buvo 10x12 m dydžio, ją juosė 1,8 m aukščio ir 6 m pločio pylimas, datuojamas pirmojo tūkstantmečio viduriu, kuris vėliau supiltas iki 9 m pločio (platėjo į aikštelę) ir iki 2,5 m aukščio. Aikštelė išgrįsta akmenimis. Trečią kartą pylimas piltas antrojo tūkstantmečio pradžioje. Rasta geležinis siauraašmenis ir plačiaašmenis pentinis kirviai, 2 pjautuvai, lipdytos grublėtu paviršiumi ir žiestos keramikos. Piliakalnis naudotas nuo pirmojo tūkstantmečio vidurio iki XIII a.-XIV a. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 34000 m². Išmatavimai: 340 m ilgio rytų – vakarų kryptimi ir iki 150 m pločio.

Pilkapyne buvo ištirti 3 pilkapiai, supilti iš smėlio ir akmenų. Rasta pirmojo tūkstantmečio antrosios pusės sudegintų mirusiųjų kapų liekanų. Pilkapiai priskiriami akmeninių pilkapių grupei. Radinius saugo Lietuvos nacionalinis muziejus. 

## Galerija

Vaizdas:Lavariškių piliakalnis 2025.jpg|Lavariškių piliakalnis 2025 m.
Vaizdas:Vaizdas nuo Lavariškių piliakalnio į A16 pusę.jpg|Vaizdas nuo Lavariškių piliakalnio į  A16 kelio pusę 2025 m.
Vaizdas:Lavariškių piliakalnio informacinis stendas.jpg|Lavariškių piliakalnio informacinis stendas
Vaizdas:Lavariskiu piliakalnis is toliau.jpg|Lavariškių piliakalnis iš pietvakarių, nuo kaimo keliuko.
Vaizdas:Lavariskiu piliakalnis is arciau.jpg|Keliasdešimt metrų iki Lavariškių piliakalnio iš pietvakarių pusės.
Vaizdas:Nuo Lavariskiu piliakalnio i rytus.jpg|Vaizdas į rytus nuo Lavariškių piliakalnio.
Vaizdas:Nuo Lavariskiu piliakalnio i pietus.jpg|Panorama nuo Lavariškių piliakalnio į pietus.


## Šaltiniai

* Valstybės archeologijos komisijos medžiaga. KPC A. F.1. Ap.1. B.58. P.71-80.
* W. Antoniewicz. Czasy przedhistoryczne i wrzesnodziejowe ziemi Wilenskiej // Wilno I Ziemia Wilenska. Wilno, 1930. T.I.  (piliakalnio nuotrauka).
* Vytautas Daugudis. Aukštadvario apylinkių proistorė // Aukštadvaris. Vilnius, 2002. p. 121-122.
* Pranas Kulikauskas, Regina Volkaitė-Kulikauskienė, Adolfas Tautavičius. Lietuvos archeologijos bruožai. Vilnius. 1961, p. 274-276.
* Pranas Kulikauskas. 1965. Badania archeologiczne na Litwie w latach 1955–1961 // Acta Baltico–Slavica. Białystok. T. II, p. 234.
* Покровский Ф. В. Археологическая карта Виленской губернии. Вильна, 1893, c. 125.
* W. Sokolowski. Do poszukiwaniu o pilkalniach // Wisla. Warszawa, T.IV. P.453-454.
* Jonas Stankus. Lavariškių senovės gyvenvietės tyrinėjimai // Archeologiniai tyrinėjimai Lietuvoje 1998 ir 1999 metais. Vilnius, 2000. p. 110–112.
* Regina Volkaitė-Kulikauskienė. Miniatiūrinių piliakalnių Lietuvoje klausimu // Iš lietuvių kultūros istorijos. V.,1959. T.2. P.130-131.
* Lietuvos piliakalniai: atlasas. Vilnius, 2005, t. 3, p. 150-151.

## Nuorodos
* Lavariškių piliakalnis
* Hillforts.eu atvirųjų duomenų ištekliai